钦定古今图书集成/理学汇编/字学典/第160卷 > 屠隆考槃馀事 > 剑
## 钦定古今图书集成/理学汇编/字学典/第160卷 > 屠隆考槃馀事 > 剑

自古各物之制，莫不有法传流，独铸剑之术不传，典
籍亦不之载，故今无剑客，而世少名剑。今所见有“屈
之如钩，纵之铿然有声，复直如弦”，亦非常铁能为也。
吾辈设此，纵不能以御暴敌强，亦可壮怀志勇。不得
古剑，即今之宾剑，如云南制者，悬之高斋，俾丰城隐
气化作紫电白虹，上烛三台斗垣，令荧荧夜光，烁彼
“搀抢彗孛不敢横焰逞色，岂果迂哉